text: Hjertegalla støtter bypass-forskning
  18 marts 2016 kl. 18.40
  Hvad går pengene fra TV2 Charlies Hjertegalla til? Nogen af pengene er blevet brugt på at finde den meste skånsomme måde at lave hjerteoperationer på.
  Hvordan laver man egentlig en bypass-operation bedst?
  Det har et hold danske læger undersøgt med midler fra TV2 Charlies indsamlingsshow Hjertegalla. For når der er to metoder, så er det jo smart at finde ud af, hvilken metode der er bedst.
  12 læger på fire sygehuse lavede bypass-operationer på 900 patienter på over 70 år. Ved hver operation blev der trukket lod, så hver metode blev afprøvet 450 gange.
  - Vi har lært noget om, at der er nogen patienter, hvor vi skal bruge den ene og nogen, hvor vi skal bruge den anden. Det her projekt har haft stor indflydelse på, hvordan man udfører bypass-operationer i hele verden, siger Kim Houlind, der er hjerte/kar kirurg på Kolding Sygehus til TV SYD.
  Og ifølge Kim Houlind kan man takke Hjerteforeningen, som Hjertegalla samler ind til:
  - Projektet kunne slet ikke lade sig gøre uden Hjerteforeningens støtte.
  Se mere om forskningen her:
  
  